पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते प्रकोप को लेकर एक बार फिर से 15 मई तक के लिए लॉकडाउन लागू कर दिया गया है। इसे सफल बनाने को लेकर बुधवार को पहले दिन शहर में पुलिस की सक्रियता बनी रही। लॉकडाउन का उल्लंघन करने वाले के विरुद्ध पुलिस की सख्ती देखी गई। सुबह में आवश्यक वस्तुएं की दुकानें खुली रही। लोग खरीददारी को दुकान पर जुट रहे थे। जबकि सुबह के 11 बजे के बाद पुलिस की सक्रियता बढ़ने लगी। इसके बाद शहर में सन्नाटा सा पसर गया। एसपी हरकिशोर राय पुलिस काफिले के साथ शहर में पैदल मार्च करते हुए विभिन्न चौक चौराहे का निरीक्षण किया। लॉकडाउन का सख्ती से अनुपालन कराने को लेकर जिले में 50 प्वाइंट (केंद्र) बनाएं गए है। जहां सघन चेकिंग की जा रही है। वहीं, 35 पुलिस पेट्रोलिंग टीम को सक्रिय किया गया है।
देखो! होटल में कौन खाना खा रहा है, पकड़ो- पकड़ाे
अपराह्न के 1:50 बज रहे थे। स्टेशन रोड में एक होटल (गांधी मारवाड़ी वासा) में चार-पांच लोग भोजन करते दिखे। एसपी ने कहा- देखो! होटल में कौन खाना खा रहा है...पकड़ो। इतना कहते ही होटल में भोजन कर रहे लोग निकलने लगे। पुलिस ने फटकार लगाई। उक्त होटल का सिल कर दिया गया। साथ ही होटल के दो कर्मी को गिरफ्तार कर प्राथमिकी दर्ज कराने का आदेश दिया गया। इसी दौरान एक सैलून खुला मिला। एसपी ने सख्ती बरतते हुए सैलून काे बंद कराया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn